Forvirring i dag om den tredje Limfjordsforbindelse.

Et notat fra transportminister Pia Olsen Dyhr (SF) skulle ifølge flere nordjyske politikere på ny udskyde projektet om den tredje Limfjordsforbindelse, men det afviser transportministeriet. Ministerens særlige rådgiver, Thomas Nystrøm, fortæller til TV2/Nord, at planerne om en eventuel tredje forbindelse over Limfjorden er uændret. - Den tredje Limfjordsforbindelse kører planmæssigt, og det arbejde har intet med det nye notat at gøre. Det er en misforståelse, siger han. Transportministeriet venter inden årets udgang at kunne præsentere den endelige rapport med mulige løsninger, der skulle det gøre lettere for nordjyder at krydse Limfjorden.